projecte-aina/catalan_government_crawling huggingface dataset:
ACCIÓ, l'agència per a la competitivitat de l'empresa catalana, i SPRI, l'agència basca de Desenvolupament Empresarial, han intercanviat coneixement i experiències en l'àmbit del comerç exterior i l'atracció d'inversió estrangera.
• ACCIÓ, l'agència per a la competitivitat de l'empresa catalana, i SPRI, l'agència basca de Desenvolupament Empresarial, han intercanviat coneixement i experiències en l'àmbit del comerç exterior i l'atracció d'inversió estrangera.
• La trobada s'emmarca en el protocol de col•laboració entre la Generalitat i el Govern basc per a l'impuls del desenvolupament econòmic i la competitivitat, signat el juny de l'any passat.
Representants de la Generalitat de Catalunya i del Govern basc s'han reunit aquest matí a Barcelona amb l'objectiu d'intercanviar coneixement i experiències en l'àmbit del comerç exterior i l'atracció d'inversió estrangera.
La consellera delegada d'ACCIÓ, Núria Betriu, ha presentat la missió de l'agència i ha explicat als representats bascos el grau d'internacionalització de l'economia catalana.
També ha donat a conèixer les línies de treball i programes de suport a la internacionalització i atracció d'inversions estrangeres de la Generalitat, així com les tasques de les 34 Oficines Exteriors de Comerç i Inversions que el Govern català té arreu del món.
Per part de la delegació basca, han participat a la trobada la directora d'Internacionalització del Govern basc, Ainhoa Ondarzabal i la directora d'internacionalització de l'agència basca de Desenvolupament Empresarial – SPRI, Miren Medinabeitia.
La trobada s'ha celebrat en el marc del protocol de col·laboració entre la Generalitat i el Govern Basc per a l'impuls del desenvolupament econòmic i la competitivitat signat el juny de 2014.
El passat mes de març ambdós organismes ja es van reunir al País Basc i en aquella ocasió van debatre sobre el model d'innovació i la cerca de línies de col·laboració en l'àmbit de l'estratègia d'especialització RIS3.
A la tarda, els representants dels governs basc i català han visitat la seu que l'empresa Hewlett-Packard té a Sant Cugat del Vallès per tal de conèixer el cas d'èxit d'una multinacional estrangera amb projectes d'inversió i internacionalització a Catalunya.
La Generalitat i el Govern basc intercanvien experiències en l'àmbit de la internacionalització
Durant la seva intervenció, Puig ha celebrat que la indústria de l'automòbil "tingui una salut recuperada gràcies a l'esforç ingent de les empreses i els seus treballadors", subratllant "la important aportació al PIB català i a la creació i manteniment d'ocupació".
De fet, ha assegurat, "és un sector transcendental per a la recuperació econòmica del país i la competitivitat del futur".
El conseller, que ha volgut posar en valor "l'ecosistema de la indústria de l'automòbil a Catalunya", ha recordat que aquest àmbit forma part de la nova Estratègia Industrial impulsada per la Generalitat, que compta amb més de 150 mesures concretes que impulsaran la indústria al nostre país.
Segons Puig, "l'aposta per la indústria és una aposta fonamental en el nostre model econòmic".
El conseller ha estat acompanyat pel secretari general del Departament d'Empresa i Ocupació, Xavier Gibert, i el director general d'Indústria, Antoni Ma.
Felip Puig destaca la importància del sector dels components per a l'automoció per a la indústria catalana
Aquest dimarts comença una nova edició del Pla Embarca a les acceleradores Start-up Catalonia de la Generalitat ubicades al territori, on les empreses de menys de 5 anys de vida seguiran un programa de creixement de 6 mesos de durada.
• Aquest dimarts comença una nova edició del Pla Embarca a les acceleradores Start-up Catalonia de la Generalitat ubicades al territori, on les empreses de menys de 5 anys de vida seguiran un programa de creixement de 6 mesos de durada.
• L'objectiu és que les companyies que passin pel programa accelerin les seves primeres vendes, incrementin la seva facturació, trobin finançament, avancin els seus processos d'internacionalització i creïn llocs de treball.
85 start-ups catalanes començaran demà el seu procés de creixement en una nova edició del Pla Embarca de la Generalitat de Catalunya, un programa de 6 mesos de durada que les empreses seguiran a les acceleradores Start-up Catalonia ubicades al Baix Llobregat, la Catalunya Central, la Catalunya Sud, Girona, el Maresme i Lleida.
És la tercera edició d'aquest programa a Girona i la segona a les altres acceleradores del territori.
Aquesta iniciativa es va posar en marxa el 2013 i s'emmarca en el Catalunya Emprèn de la Generalitat, que impulsa i unifica les polítiques de foment de l'emprenedoria.
Segons el director del Catalunya Emprèn, Pere Condom, "140 start-ups de tot Catalunya ja han passat pel Pla Embarca, que vam iniciar el 2013.
Des de la Generalitat creiem fermament que aquest tipus d'empreses representen l'esperit emprenedor català, fortament integrat en la genètica del país".
Segons Condom, "els resultats de l'edició del 2014 a tot Catalunya ens mostren que gairebé la meitat de les companyies participants van aconseguir incrementar el seu capital, que un 30% va començar a exportar i que la facturació global de les empreses va créixer un 47%".
En referència a la creació d'ocupació, el director del Catalunya Emprèn subratlla que "les empreses participants van incrementar el personal en 1,2 treballadors de mitjana".
Així, l'objectiu del programa és aconseguir que les empreses participants creixin incrementant la seva facturació, generant llocs de treball, avançant en la seva venda a mercats internacionals i facilitant l'accés al finançament.
Per aconseguir-ho, al llarg dels 6 mesos de programa comptaran amb un tutor que els acompanyarà en el procés, seguiran un programa de formació pràctic per millorar la seva capacitat de gestió i obtindran diferents contactes que els podran orientar en la seva estratègia de creixement.
També participaran en sessions col·lectives, entrevistes individuals amb experts de cada àmbit i presentaran els seus projectes davant experts i inversors privats.
A més, per incrementar les seves oportunitats de creixement, les empreses poden accedir als serveis i contactes d'ACCIÓ, l'agència per a la competitivitat de l'empresa, com els centres tecnològics TECNIO o les Oficines Exteriors de Comerç i d'Inversions de la Generalitat.
85 start-ups inicien demà el seu procés de creixement amb una nova edició del Pla Embarca de la Generalitat
El carregador s'ubica sota qualsevol taula de fusta, plàstic o vidre i carrega els dispositius mòbils a distància, sense necessitat de contacte físic ni de connectar-los amb cables.
• El carregador s'ubica sota qualsevol taula de fusta, plàstic o vidre i carrega els dispositius mòbils a distància, sense necessitat de contacte físic ni de connectar-los amb cables.
• L'empresa, de 9 treballadors, participa al Mobile World Congress per primera vegada a través de l'Estand Catalonia de la Generalitat de Catalunya a la fira.
• El producte es començarà a comercialitzar a fabricants de mobiliari, restaurants, oficines i espais on l'usuari pugui tenir la necessitat de carregar la bateria del mòbil.
L'empresa catalana MiniBatt presentarà a l'onzena edició del Mobile World Congress (MWC) el primer carregador del món per a mòbils invisible i sense fils.
La companyia, de 9 treballadors i de Granollers, donarà a conèixer aquest producte a la fira de mòbils més important del món des de l'Estand Catalonia, l'espai que la Generalitat de Catalunya, a través d'ACCIÓ, posa a disposició de les empreses catalanes al congrés.
Es tracta d'un disc de 80 mil·límetres que es pot ubicar, connectat a la corrent, sota qualsevol taula o superfície de fusta, plàstic o vidre, fet que el fa invisible per a l'usuari.
Per carregar la bateria del mòbil només cal col·locar-lo sobre la taula, damunt d'un adhesiu que indica la zona de càrrega.
D'aquesta manera, el dispositiu mòbil no es connecta a cap aparell ni és necessari un contacte físic amb el carregador.
Segons el gerent de MiniBatt, Jordi Gilberga, "comencem a comercialitzar el producte a fabricants de mobiliari, restaurants, oficines, gestors d'estacions o sales d'espera, és a dir, aquells espais on sigui útil per l'usuari tenir un carregador a mà".
Assegura que "és importantíssim ser presents en aquesta fira per donar a conèixer els nostres productes: durant quatre dies podrem presentar-los als professionals amb més poder de decisió del món en el sector de les TIC".
En un principi, l'empresa es dedicava a fabricar components per a l'automoció.
El 2012 va haver-hi un canvi generacional en la gestió de l'organització i es va començar a treballar en el camp de les bancs d'energia portàtils que permeten posar en marxa una bateria descarregada d'un cotxe.
"Va ser en aquest moment quan vam veure que aquest dispositiu, petit i amb un disseny modern, també podia carregar mòbils", explica Gilberga.
Amb la incorporació de la tecnologia que permet carregar els mòbils d'última generació sense cables, l'empresa va apostar per aquest sector i va tenir la idea d'amagar el carregador per fer-lo invisible.
L'empresa catalana MiniBatt presenta al MWC el primer carregador del món invisible i sense fils per a mòbils
Es tracta d'un escenari de 260 metres d'alçada amb il·luminació LED que transforma de manera automàtica i en temps real factors com el tipus de música, l'hora del dia o la quantitat de públic en un patró de llum únic per aquell moment
L' start-up catalana ProtoPixel ha dissenyat la tecnologia lumínica del primer escenari smart del festival Primavera Sound, que se celebrarà a Barcelona de l'1 al 3 de juny.
Es tracta d'una instal·lació de 260 metres d'alçada amb il·luminació LED, ubicada a la platja del Fòrum.
El software de ProtoPixel transformarà de manera automàtica i en temps real factors de l'entorn –com el tipus de música, l'hora del dia o la quantitat de públic- en patrons lumínics únics per aquell moment.
Segons el soci gerent de l' start-up, Sebastián Mealla, " tot és a temps real, però sense la necessitat d'operaris humans i donant lloc a pautes úniques ".
Aquesta és una de les aplicacions de la tecnologia desenvolupada per l' start-up catalana, que també ofereix un serveix de smart lightning a espais comercials a través d'una plataforma al núvol.
Aquesta característica permet controlar la llum de vàries localitzacions de forma centralitzada " amb un ús flexible, ja que es pot utilitzar des del mòbil, una tauleta o l'ordinador " explica Mealla.
L'empresa emergent catalana, creada l'any 2015, va participar al programa Market d'Assessment Program (MAP) d'ACCIÓ –l'agència per a la competitivitat de l'empresa- i l'escola de negocis EADA, que va permetre a l' start-up definir el seu pla de negoci, validar el projecte i sortir al mercat. "
Va ser molt important perquè vam poder elaborar un estudi de viabilitat sobre el producte que estàvem desenvolupant, avaluar el mercat i validar la línia de negoci " assegura Sebastián Mealla. "
Va ser la infraestructura que ens va permetre llançar la plataforma ", afegeix.
ProtoPixel també és una de les 10 start-ups catalanes que va participar la setmana passada amb el suport d'ACCIÓ a la fira tecnològica The Next Web a Amsterdam, on va presentar una línia de producte enfocada a pimes perquè puguin desplegar llums al seu establiment directament sense necessitat de contractar instal·ladors.
L' start-up va ser fundada per quatre excompanys d'universitat, i actualment ja compta amb una dotzena de treballadors.
Amb l'objectiu de cercar finançament per a l'expansió de l'empresa, Protopixel va complementar a principis d'any la seva seu central al 22@ amb l'obertura d'una oficina a Berlín. "
Allà hi ha molts fons d'inversió i business angels, així com molta cultura d'inversió en producte amb base de hardware com nosaltres ", subratlla Mealla.
L'start-up catalana ProtoPixel dissenya la tecnologia lumínica del primer escenari intel·ligent del festival Primavera Sound
Les vendes de Catalunya a l'exterior, liderades pels productes químics i els béns d'equip, han crescut a les quatre demarcacions catalanes
• Les vendes de Catalunya a l'exterior, liderades pels productes químics i els béns d'equip, han crescut a les quatre demarcacions catalanes.
• En el període acumulat gener-febrer, a tot Catalunya han registrat un creixement global de l'1%.
Les exportacions de les empreses catalanes han augmentat un 4,8% al febrer en comparació al mateix mes de l'any 2015 i han assolit els 5.231 milions d'euros.
Segons càlculs d'ACCIÓ, l'agència per a la competitivitat de l'empresa, es tracta del millor mes de febrer de la sèrie.
Les vendes de Catalunya a l'exterior han estat liderades pels productes químics (+7,8%) i els béns d'equip (+14,6%), segons dades del Ministeri d'Economia i Competitivitat.
Les exportacions catalanes al febrer han registrat un índex de creixement superior al de la mitjana de la zona euro (2,1%), al de la Unió Europea (2,3%) i al de països de referència com Alemanya (4,1%) o Itàlia (3,3%), entre d'altres.
De fet, les vendes de Catalunya a l'estranger han representat un 25,7% del total d'exportacions de l'Estat espanyol.
A més, aquest mes de febrer les exportacions han augmentat a les quatre demarcacions catalanes, destacant el creixement de les vendes a l'exterior dels sectors de l'alimentació a Lleida (24,7%), els productes químics a Tarragona (18,7%) i Girona (41,8%) i els béns d'equip a Barcelona (20,8%).
Les exportacions catalanes creixen un 4,8% al febrer i assoleixen els 5.231 milions d'euros
Segons ACCIÓ es tracta del mes de maig de la sèrie històrica en què s'han registrat més exportacions, amb un creixement superior al de la zona euro (1,6%) i al de països com Alemanya (1,6%) i Itàlia (2,4%)
• El conseller d'Empresa i Coneixement, Jordi Baiget, ha assegurat que "les exportacions han deixat de ser un recurs per quan cau el mercat intern i ja representen una opció clara per a les empreses, una variable estratègica"
• Segons ACCIÓ es tracta del mes de maig de la sèrie històrica en què s'han registrat més exportacions, amb un creixement superior al de la zona euro (1,6%) i al de països com Alemanya (1,6%) i Itàlia (2,4%)
• Sectorialment, destaca el creixement de béns d'equip (16,7%) i automoció (3,6%)
Les exportacions catalanes han registrat un creixement interanual del 4,1% al maig i han assolit els 5.521 milions d'euros.
Segons ACCIÓ –l'agència de la Generalitat per a la competitivitat de l'empresa- es tracta del mes de maig de tota la sèrie històrica en què s'han registrat més vendes a l'exterior.
El conseller d'Empresa i Coneixement, Jordi Baiget, ha assegurat que "aquestes dades demostren el dinamisme de la nostre economia", i ha destacat que "la internacionalització i les exportacions han deixat de ser un recurs per quan cau el mercat intern i ja representen una opció clara per a les empreses, una variable estratègica".
És, per tant, "una aposta de futur que hem de mantenir", ha subratllat.
Per sectors, destaca el creixement de les exportacions dels béns d'equip (que han crescut un 16,7% en termes interanuals) i l'automoció (3,6%).
De fet, segons dades del Ministeri d'Economia i Competitivitat, el creixement del 4,1% de les exportacions és superior al de la mitjana de la zona euro (1,6%) i al de països com Alemanya (1,6%) i Itàlia (2,4%).
En el conjunt de la Unió Europea han baixat un -0,1%, així com als Estats Units (-6,6%), Xina (-4,7%) i al Japó (-11,3%).
Pel que fa a les vendes a l'exterior de les demarcacions, aquest mes de maig, en comparació amb el mateix mes de l'any anterior, han crescut un 6% a Barcelona i un 4,2% a Lleida.
Per contra, han baixat a Girona (-0,5%) i a Tarragona (-7,1%).
En el període acumulat gener-maig les exportacions catalanes han crescut un 1,9% respecte el mateix període del 2015.
Així, han assolit els 26.728 milions d'euros, una xifra que representa el 25,4% del total de vendes a l'exterior de l'Estat espanyol.
Les exportacions catalanes creixen un 4,1% al maig i assoleixen els 5.521 milions d'euros
La plataforma web de canvi de divises per a pimes vol aconseguir 300.000€ per entrar a Itàlia i França.
The Paypro, amb seus a Londres i Barcelona, col·labora amb ACCIÓ com a entitat de finançament alternatiu.
L'empresa del sector fintech preveu tancar el 2016 amb més de 8M€ en transaccions i una cartera de 400 empreses clients.
La plataforma web de canvi de divises The PayPro ( www.thepaypro.com ) ha superat al setembre els 2 milions d'euros en transaccions, després de la posada en marxa del servei fa només sis mesos.
Segons Pablo Ruiz, CEO i cofundador de la companyia, " aquesta xifra valida el nostre servei i ens permetrà impulsar el creixement fins als 8M€ en transaccions a finals d'any ".
The PayPro, que col·labora amb ACCIÓ -l'agència per a la competitivitat de l'empresa de la Generalitat – com a entitat de finançament alternatiu, iniciarà aquesta setmana una campanya de crowdfunding amb l'objectiu de captar 300.000 euros per mitjà d'aquesta via i d'inversors privats.
Segons explica Ruiz, amb aquesta injecció de capital l'empresa vol " multiplicar la força de vendes i tenir presència a més països, començant per Itàlia i França ".
L'empresa ja va tancar amb èxit una primera ronda de finançament de 300.000€ a principis d'any.
Ruiz destaca que " amb la segona ronda, que farem a través de Crowdcube, volem potenciar el creixement de la plataforma i demostrar que el nostre model és replicable ".
La fintech té actualment 50 empreses clients a tot l'Estat espanyol i preveu tancar el 2016 amb una cartera de 400.
The PayPro permet a les petites i mitjanes empreses fer pagaments en més de 25 divises, estalviant les comissions que apliquen les entitats bancàries.
Fundada per emprenedors catalans, l'empresa té l'oficina central a Londres i realitza tot el desenvolupament tècnic des de Barcelona.
Actualment compta amb 6 treballadors i opera a 31 països de l'espai econòmic europeu.
Segons Pablo Ruiz, l'Estat espanyol concentra la major part de les iniciatives fintech per a empreses: " A la resta d'Europa, en canvi, les iniciatives que sorgeixen com una alternativa a la banca se centren sobretot en particulars ".
The PayPro treballa sobretot amb petites empreses que es dediquen a la importació i l'exportació, de sectors variats com el transport, el turisme, el moble o la informàtica.
ACCIÓ organitza a partir del 20 d'octubre els nous Showrooms de Finançament, unes sessions que compten amb la participació d'entitats de finançament alternatiu entre les quals hi ha The Paypro.
Les entitats disposaran de 5 minuts per presentar els seus serveis a les empreses que, posteriorment, podran mantenir entrevistes individuals amb els proveïdors no només per rebre informació, sinó per sortir de la sessió ja amb el finançament.
Barcelona, 6 de novembre de 2016.- L'empresa catalana Wtransnet -del sector de la logística i amb seu a Terrassa (Vallès Occidental)- ha duplicat en un any la seva base de clients a Itàlia, fet que li ha permès consolidar la seva expansió al país i al sud d'Europa.
La companyia, que ha comptat amb el suport de l'oficina d'ACCIÓ a Itàlia per dur a terme aquest procés d'expansió, va obrir una filial a Milà a principis del 2015.
Fundada fa 20 anys i amb 150 treballadors a tot Europa, Wtransnet és un punt de trobada digital entre empreses de transport i operadors logístics.
A través d'una borsa, les empreses poden publicar ofertes de càrregues i mercaderies que necessiten transportar, al mateix temps que en temps real professionals autònoms o altres empreses anuncien la disponibilitat de la seva flota de camions.
Es tracta d'una plataforma de contractació professional per optimitzar els transports de mercaderies aprofitant, per exemple, que en els trajectes de tornada els camions poden anar buits.
Segons el responsable de vendes de Wtransnet a Itàlia, Niclo Calabrese, des que l'empresa va obrir la filial a Milà s'han incrementat el número d'ofertes amb origen o destí Itàlia en un 64%, assolint les 108.881 ofertes de càrregues en el primer semestre del 2016.
Per Calabrese, l'objectiu és " esdevenir la borsa de càrregues més segura i important del país, on la principal idea no sigui només trobar càrregues o vehicles disponibles, sinó ser el punt de trobada on empreses professionals i segures puguin desenvolupar els seus negocis ".
Ara, amb el suport d'ACCIÓ, l'empresa ha iniciat el projecte d'integrar la seva solució a les principals zones d'activitat logística del país, que es concentren al voltant dels ports marítims.
ACCIÓ també ha posat en contacte Wtransnet amb els organismes oficials del país i amb les principals associacions de transport italianes.
Precisament, Itàlia és el país convidat de la trobada que organitza el proper 11 de novembre l'empresa catalana a Barcelona.
És la setena edició del WConnecta, que reunirà 1.000 professionals del sector de la logística de tot Europa entre operadors logístics, empreses de transport, petites flotes i autònoms.
Es tracta de la línia d'ajuts Startup Capital d'ACCIÓ –l'agència per a la competitivitat de l'empresa, depenent del Departament d'Empresa i Coneixement-, que permet a les startups en fase inicial desenvolupar el seu pla de negoci.
ACCIÓ –l'agència per a la competitivitat de l'empresa, depenent del Departament d'Empresa i Coneixement- ha atorgat un ajut a fons perdut de fins a 75.000 euros a 20 startups tecnològiques catalanes amb l'objectiu d'impulsar el seu creixement.
Es tracta de la línia d'ajuts Startup Capital d'ACCIÓ, que compta amb més d'1,5 milions d'euros de pressupost total.
Més de 170 startups van sol·licitar accedir a l'ajut.
Es tracta d'empreses emergents de menys de tres anys de vida que tenen la tecnologia com a factor diferencial i que es dediquen principalment als sectors TIC, de la salut i industrial.
Durant els propers 18 mesos les startups beneficiaries podran destinar l'ajut rebut a finançar l'execució del seu pla empresarial en àrees per cobrir despeses de personal, contractar serveis a tercers, invertir en material i equipaments, llogar espais o elaborar estratègies de comercialització i comunicació.
A més, durant aquest temps, cada startup comptarà amb el suport de dos empresaris amb experiència que actuaran com a mentors per rebre assessorament expert des de la millora del seu pla de negoci fins a la cerca de finançament.
Més de 1.300 startups a Catalunya
Les 20 empreses emergents que han rebut aquest ajut formen part de les més de 1.300 startups identificades pel directori Barcelona & Catalonia Startup Hub elaborat per ACCIÓ, que a nivell agregat generen prop de 14.000 llocs de treball.
De fet, des d'ACCIO es treballa en tres eixos estratègics per a les empreses emergents: la seva acceleració (en el qual s'emmarquen el ajuts del programa Startup Capital), la connexió internacional amb d'altres ecosistemes avançats i la promoció de Catalunya com a hub internacional de startups.
Les 20 empreses emergents que han rebut aquest ajut formen part de les més de 1.300 startups identificades pel directori Barcelona & Catalonia Startup Hub d'ACCIÓ